МИНИСТЕРСТВО НА ВЪТРЕШНИТЕ РАБОТИ	
    
№ .................................. 2011 г.

											ПРОЕКТ

НАРЕДБА 

за реда за създаване, поддържане и водене на регистрите на доброволните формирования и на преподавателите за обучение на доброволци, за определяне на уникалния код на доброволните формирования и на персоналния идентификационен номер на доброволците

Глава първа
ОБЩИ ПОЛОЖЕНИЯ

Чл. 1. (1) С тази наредба се определя редът за създаване, поддържане и водене на регистрите на доброволните формирования и на преподавателите за обучение на доброволци, както и редът за определяне на уникален код на доброволните формирования и на персонален идентификационен номер на доброволците.
(2) В Главна дирекция “Пожарна безопасност и защита на населението” в Министерството на вътрешните работи  (ГДПБЗН-МВР) се създават, поддържат и водят:
1. регистър на доброволните формирования за преодоляване или овладяване на бедствия, пожари и извънредни ситуации и отстраняване на последиците от тях и на доброволците, включени в тях;
2. регистър на преподавателите за обучение на доброволци.
Чл. 2. (1) Директорът на ГДПБЗН-МВР определя със заповед длъжностните лица, които извършват дейността по чл. 1.
(2) Длъжностните лица по ал. 1:
1. получават и обработват данните, подлежащи на вписване;
2. извършват вписвания и заличавания в регистрите;
3. изготвят уведомления до кметове на общини, когато предоставените документи за вписване не са пълни или данните за тях не съответстват на изискванията на наредбата;
4. осигуряват публикуването на публичната информация от регистъра на интернет страницата на дирекцията и я актуализират;
5. определят уникалния код на доброволното формирование;
6. изготвят удостоверението по чл. 10, ал. 1 и 2;
7. съхраняват предадените им документи за въвеждане в регистъра.
(3) Дейността по ал. 1 се извършва при спазване изискванията на Закона за защита на личните данни. 
Чл. 3. (1) Регистрите се създават, поддържат и водят на хартиен и електронен носител.
(2) Регистрите върху хартиен носител се водят в томове, страниците на които се номерират. На корицата на всеки том се отбелязват наименованието на регистъра и номерът на тома. Съхраняват се в специални заключващи се каси или шкафове.
(3) Данните на електронен носител се водят и съхраняват на твърд диск на невключен в мрежа компютър, с оторизиран достъп само на длъжностните лица по чл. 2.
(4) Определените за съхраняване на данните от регистъра помещения се заключват.
(5) Промяна в обстоятелствата, вписани в регистрите, се извършва по реда на вписването.
(6) Корекции в регистрите се извършват служебно или по искане на кметове на общини или на преподаватели за обучение на доброволци.
(7) Данните от регистрите се съхраняват в архив за срок от две години, считано от датата на заличаването им от регистрите, след което се унищожават.
Чл. 4. (1) Регистрите съдържат публична и служебна информация.
(2) Публична информация са: уникалният код и наименованието, ако има такова на доброволното формирование, както и трите имена, образоването, специалността, квалификацията и предоставената връзка за контакт на преподавателите.
(3) Информацията по ал. 2 се публикува на интернет страницата на ГДПБЗН - МВР.
Чл. 5. Регистрите се водят по области, подредени по азбучен ред и по общини, и по азбучен ред за съответната област.

Глава втора
РЕГИСТЪР НА ДОБРОВОЛНИТЕ ФОРМИРОВАНИЯ

Чл. 6. (1) Кметът на общината след съгласуване с началника на РСПБЗН подава заявление за вписване на доброволно формирование в регистъра (Приложение № 1). Към заявлението се прилагат следните документи:				1. копие от решението на общинския съвет за създаване на доброволното формирование;
	2. списък на доброволците с трите им имена и ЕГН;
	3. декларации (Приложение № 2) на доброволците за съгласие личните им данни да бъдат обработвани за целите на регистъра;
	4. копия от сключените договори с доброволците.
(2) При установяване на непълноти или несъответствие с изискванията на наредбата в подадените документи директорът на ГДПБЗН – МВР в 14-дневен срок писмено уведомява кмета на общината.
(3) Вписването на доброволното формирование в регистъра се извършва в 14-дневен срок от получаване на заявлението по ал. 1 или от отстраняване на непълнотите в него.
Чл. 7. (1) При регистрация доброволното формирование получава уникален код за страната.
(2) Уникалният код на доброволните формирования се състои от последователно изписване в една редица на букви и цифри, разделени с тирета, на:
1. международния знак на Република България - BG;
2. буквен код на областта (Приложение № 3);
3. пореден номер на общината (района), подредена по азбучен ред в съответната област (Приложение № 4);
4. пореден номер на доброволното формирование в общината (района).
Чл. 8. (1) Доброволците се регистрират към доброволното формирование, в което участват.
(2) Всеки доброволец получава персонален идентификационен номер, който се определя, като към уникалния код на доброволното формирование, определен по чл. 7, ал. 2 , се добави поредният номер при вписването на доброволеца в регистъра.
Чл. 9. В регистъра се вписват следните данни:
1. уникалният код на доброволното формирование и наименованието му, ако има такова;
2. трите имена и ЕГН на доброволците, които участват в доброволното формирование, и техният персонален идентификационен номер;
3. датата на регистрацията.
Чл. 10. (1) В 14-дневен срок от датата на вписването в регистъра директорът на ГДПБЗН - МВР издава удостоверение за уникалния код на доброволното формирование (Приложение № 5). Номерът и датата на издаване на удостоверението се вписват в регистъра.
(2) В 14-дневен срок от датата на вписването в регистъра длъжностните лица по чл. 2 изготвят удостоверение за персонален идентификационен номер на доброволеца, което се подписва от директора на ГДПБЗН (Приложение № 6). Номерът и датата на издаване на удостоверението се вписват в регистъра.
(3) Удостоверенията по ал. 1 и 2 се изпращат на кмета на общината и се съхраняват при него.
(4) Въз основа на удостоверението по ал. 2 кметът на общината издава карта на доброволеца по образец (Приложение № 7). На гърба на картата са записани правата на доброволеца по чл.91з, ал. 2 от ЗМВР.  Доброволецът получава картата си срещу подпис и се задължава да я върне на кмета при прекратяване на договора си или на доброволното формирование, в което участва.
(5) При настъпили промени в данните за доброволното формирование, кметът на общината подава заявление (Приложение № 8) за вписването им в регистъра в 14 – дневен срок от настъпване на съответните обстоятелства.
Чл. 11. (1) При прекратяване на доброволното формирование или на договора с доброволеца кметът на общината подава заявление за заличаване на данни от регистъра (Приложение № 9) в 14-дневен срок от решението на общинския съвет, съответно от прекратяване на договора с доброволеца. Към заявлението кметът на общината прилага решението на общинския съвет за прекратяване на доброволното формирование и издадените удостоверения по чл. 10, ал. 1 и 2 , за поставяне на щемпел "Невалидно", заличаване на данните от регистъра и архивирането им.
(2) При установяване на непълноти в заявлението по ал. 1 за заличаване директорът на ГДПБЗН-МВР в 14-дневен срок писмено уведомява кмета на общината.
(3) Заличаването се извършва в тридневен срок от получаване на заявлението по ал. 1 или от отстраняване на непълнотите по ал. 2.

Глава трета
РЕГИСТЪР НА ПРЕПОДАВАТЕЛИТЕ
 ЗА ОБУЧЕНИЕ НА ДОБРОВОЛЦИ

Чл. 12. Преподаватели за обучение на доброволци могат да бъдат лица с висше образование и които имат не по-малко от 5 г. професионален опит в областта на пожарната безопасност и защитата на населението или  като препоподаватели във висши училища в сферата на  защитата на населението . 
Чл. 13. (1) Лицата, желаещи да бъдат вписани в регистъра на преподавателите за обучение на доброволци, подават заявление (Приложение № 10), към което прилагат следните документи:
1. автобиография;
2. копие от диплом за завършено образование;
3. декларация (Приложение № 11) за съгласие личните им данни да бъдат обработвани за целите на регистъра и публичната информация от тях по чл. 4, ал. 2 да бъде публикувана в интернет страницата на ГДПБЗН – МВР;
4. копие от документ за професионалния опит на лицето. 
(2) В заявлението по ал. 1 лицата посочват връзка за контакт.
Чл. 14. (1) Директорът на ГДПБЗН - МВР със заповед определя състав на постоянна комисия, която разглежда заявленията по чл. 13 в 14-дневен срок от постъпването им.
(2) Комисията преценява съответствието на образованието, професионалния опит на заявителя за вписване в регистъра, и се произнася с решение за вписване, съответно отказ. Отказът за вписване в регистъра се мотивира.
(3) Вписването в регистъра се извършва въз основа на решението на комисията.
(4) В 14-дневен срок от вписването в регистъра директорът на ГДПБЗН - МВР издава удостоверение на лицето, че е вписано в регистъра на преподавателите за обучение на доброволци (Приложение № 12).
Чл. 15. В регистъра се вписват: трите имена, ЕГН, образованието, специалността, квалификацията, научната степен, званието, адресът, местоработата и телефоните за контакт на преподавателя за обучение на доброволци.
Чл. 16. (1) За всяко лице, вписано в регистъра на преподавателите за обучение на доброволци, се създава досие.
(2) Досието по ал. 1 съдържа заявлението за вписване, приложените към него документи и копия от решението и от удостоверението по чл. 14, ал. 2 и 4. 
Чл. 17. При промяна във вписаните в регистъра данни преподавателят за обучение на доброволци подава писмено заявление (Приложение№ 13) до директора на ГДПБЗН - МВР в 14-дневен срок от настъпване на обстоятелството.
Чл. 18. (1) Лицата, вписани в регистъра на преподавателите за обучение на доброволци, могат да подадат заявление за заличаване от него (Приложение № 14).
(2) Заличаването на данните от регистъра се извършва в тридневен срок от получаване на заявлението по ал. 1.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 1. Наредбата се издава на основание чл. 47, ал. 2 от Закона за защита при бедствия. 
§ 2. Отменя  се Наредба № Н-2 от 3.05.2007 г. за регистрите на доброволните формирования за защита при бедствия и на преподавателите за обучение на доброволци (обн. ДВ бр. 102/2008 г.). 
§ 3. Издадените удостоверения за вписване и определяне на уникален код на доброволните формирования и за персонален идентификационен номер на всеки доброволец, за преподавателите за обучение на доброволци  по реда на отменената наредба запазват действието си.
§ 4. Наредбата влиза в сила от деня на обнародването й в "Държавен вестник". 

МИНИСТЪР:
								Цветан Цветанов

Приложение № 1
към чл. 6, ал. 1

ДО 
ДИРЕКТОРА
НА ГЛАВНА ДИРЕКЦИЯ
„ПОЖАРНА БЕЗОПАСНОСТ
 И ЗАЩИТА НА НАСЕЛЕНИЕТО”- МВР	

З А Я В Л Е Н И Е
ЗА ВПИСВАНЕ В РЕГИСТЪРА НА ДОБРОВОЛНИТЕ ФОРМИРОВАНИЯ
от
...................................................................
(трите имена)
Кмет на община ................., област ..........................	

УВАЖАЕМИ ГОСПОДИН ДИРЕКТОР,	

   На основание чл. 6, ал. 1 от Наредба № ... за реда за създаване, поддържане и водене на регистрите на доброволните формирования и на преподавателите за обучение на доброволци и за определяне на уникалния код на доброволните формирования и на персоналния идентификационен номер на доброволците, моля да бъде вписано в регистъра доброволното формирование	

.............................................................................................
(наименование на доброволното формирование)	

с адрес: гр./с. ...................., ул. ................... № ...........................,
и да му бъдат дадени уникален код, както и персонални идентификационни номера на доброволците от състава му.
Прилагам:
1. Копие от решението на общинския съвет за създаване на доброволното формирование.
2. Списък на доброволците с трите имена и ЕГН.
3. Декларации на доброволците за съгласие личните им данни да бъдат обработвани за целите на регистър.
4. Копия от сключените договори с доброволците.	

Град:..................
Дата:	
С уважение: ...............
кмет на община ..........	

Приложение № 2
към чл. 6, ал. 1, т. 3

Д Е К Л А Р А Ц И Я	

Долуподписаният/ата ...................................................................................
(трите имена по лична карта)	

с ЕГН .................., притежаващ/а л. к. .................................................................	
	(№, издадена от, на)	

живущ/а на адрес: ....................................................................................................	

ДЕКЛАРИРАМ,	

че съм съгласен/на личните ми данни във връзка с Наредбата за реда за създаване, поддържане и водене на регистрите на доброволните формирования за преодоляване или овладяване на бедствия, пожари и извънредни ситуации и отстраняване на последиците от тях, на преподавателите за обучение на доброволци и за определяне на уникалния код на доброволните формирования и на персоналния идентификационен номер на всеки доброволец (трите имена и ЕГН) да бъдат обработени за целите на регистъра на доброволните формирования.	

Място:
Дата:	
Декларатор:
(......................................)

                                            Приложение №  3
                                                                                              към чл. 7, ал. 2, т. 2 

№	
ОБЛАСТ	
БУКВЕН КОД	

1	
Благоевград	
Е	

2	
Бургас	
А	

3	
Варна	
В	

4	
Велико Търново	
ВТ	

5	
Видин	
ВН	

6	
Враца	
ВР	

7	
Габрово	
ЕВ	

8	
Кърджали	
К	

9	
Кюстендил	
КН	

10	
Ловеч	
ОВ	

11	
Монтана	
М	

12	
Пазарджик	
РА	

13	
Перник	
РК	

14	
Плевен	
ЕН	

15	
Пловдив	
РВ	

16	
Разград	
РР	

17	
Русе	
Р	

18	
Силистра	
СС	

19	
Сливен	
СН	

20	
Смолян	
СМ	

21	
София - град	
С	

22	
София - област	
СО	

23	
Стара Загора	
СТ	

24	
Добрич	
ТХ	

25	
Търговище	
Т	

26	
Хасково	
Х	

27	
Шумен	
Н	

28	
Ямбол	
У	

Приложение № 4
към чл. 7, ал. 2, т. 3

№ по ред	Община	
	БЛАГОЕВГРАД	
1.		Банско	
2.		Белица	
3.		Благоевград	
4.		Гоце Делчев	
5.		Гърмен	
6.		Кресна	
7.		Петрич	
8.		Разлог	
9.		Сандански	
10.		Сатовча	
11.		Симитли	
12.		Струмяни	
13.		Хаджидимово	
14.		Якоруда	
	БУРГАС	
15.		Айтос	
16.		Бургас	
17.		Камено	
18.		Карнобат	
19.		М. Търново	
20.		Несебър	
21.		Поморие	
22.		Приморско	
23.		Руен	
24.		Созопол	
25.		Средец	
26.		Сунгурларе	
27.		Царево	
	ВАРНА	
28.		Аврен	
29.		Аксаково	
30.		Белослав	
31.		Бяла	
32.		Варна	
33.		Ветрино	
34.		Вълчи дол	
35.		Девня	
36.		Долни чифлик	
37.		Дългопол	
38.		Провадия	
39.		Суворово	
	В.ТЪРНОВО	
40.		В.Търново	
41.		Г. Оряховица	
42.		Елена	
43.		Златарица	
44.		Лясковец	
45.		Павликени	
46.		П. Тръмбеш	
47.		Свищов	
48.		Стражица	
49.		Сухиндол	
	ВИДИН	
50.		Белоградчик	
51.		Бойница	
52.		Брегово	
53.		Видин	
54.		Грамада	
55.		Димово	
56.		Кула	
57.		Макреш	
58.		Ново село	
59.		Ружинци	
60.		Чупрене	
	ВРАЦА	
61.		Борован	
62.		Бяла Слатина	
63.		Враца	
64.		Козлодуй	
65.		Криводол	
66.		Мездра	
67.		Мизия	
68.		Оряхово	
69.		Роман	
70.		Хайредин	
	ГАБРОВО	
71.		Габрово	
72.		Дряново	
73.		Севлиево	
74.		Трявна	
	ДОБРИЧ	
75.		Балчик	
76.		Ген.Тошево	
77.		Добрич	
78.		Добричка	
79.		Каварна	
80.		Крушари	
81.		Тервел	
82.		Шабла	
	КЪРДЖАЛИ	
83.		Ардино	
84.		Джебел	
85.		Кирково	
86.		Крумовград	
87.		Кърджали	
88.		Момчилград	
89.		Черноочене	
	КЮСТЕНДИЛ	
90.		Бобовдол	
91.		Бобошево	
92.		Дупница	
93.		Кочериново	
94.		Кюстендил	
95.		Невестино	
96.		Рила	
97.		Сапарева баня	
98.		Трекляно	
	ЛОВЕЧ	
99.		Априлци	
100.		Летница	
101.		Ловеч	
102.		Луковит	
103.		Тетевен	
104.		Троян	
105.		Угърчин	
106.		Ябланица	
	МОНТАНА	
107.		Берковица	
108.		Бойчиновци	
109.		Брусарци	
110.		Вълчедръм	
111.		Вършец	
112.		Г.Дамяново	
113.		Лом	
114.		Медковец	
115.		Монтана	
116.		Чипровци	
117.		Якимово	
	ПАЗАРДЖИК	
118.		Батак	
119.		Белово	
120.		Брацигово	
121.		Велинград	
122.		Лесичово	
123.		Пазарджик	
124.		Панагюрище	
125.		Пещера	
126.		Ракитово	
127.		Септември	
128.		Стрелча	
	ПЕРНИК	
129.		Брезник	
130.		Земен	
131.		Ковачевци	
132.		Перник	
133.		Радомир	
134.		Трън	
	ПЛЕВЕН	
135.		Белене	
136.		Гулянци	
137.		Долни Дъбник	
138.		Д. Митрополия	
139.		Искър	
140.		Кнежа	
141.		Левски	
142.		Никопол	
143.		Плевен	
144.		Пордим	
145.		Червен бряг	
	ПЛОВДИВ	
146.		Асеновград	
147.		Брезово	
148.		Калояново	
149.		Карлово	
150.		Кричим	
151.		Куклен	
152.		Лъки	
153.		Марица	
154.		Перущица	
155.		Пловдив	
156.		Първомай	
157.		Раковски	
158.		Родопи	
159.		Садово	
160.		Сопот	
161.		Стамболийски	
162.		Съединение	
163.		Хисар	
	РАЗГРАД	
164.		Завет	
165.		Исперих	
166.		Кубрат	
167.		Лозница	
168.		Разград	
169.		Самуил	
170.		Цар Калоян	
	РУСЕ	
171.		Борово	
172.		Бяла	
173.		Ветово	
174.		Две могили	
175.		Иваново	
176.		Русе	
177.		Сливо поле	
178.		Ценово	
	СИЛИСТРА	
179.		Алфатар	
180.		Главиница	
181.		Дулово	
182.		Кайнарджа	
183.		Силистра	
184.		Ситово	
185.		Тутракан	
	СЛИВЕН	
186.		Котел	
187.		Нова Загора	
188.		Сливен	
189.		Твърдица	
	СМОЛЯН	
190.		Баните	
191.		Борино	
192.		Девин	
193.		Доспат	
194.		Златоград	
195.		Мадан	
196.		Неделино	
197.		Рудозем	
198.		Смолян	
199.		Чепеларе	
200.		Столична	
	СОФИЯ	
201.		Антон	
202.		Божурище	
203.		Ботевград	
204.		Годеч	
205.		Горна Малина	
206.		Долна баня	
207.		Драгоман	
208.		Елин Пелин	
209.		Етрополе	
210.		Златица	
211.		Ихтиман	
212.		Копривщица	
213.		Костенец	
214.		Костинброд	
215.		Мирково	
216.		Пирдоп	
217.		Правец	
218.		Самоков	
219.		Своге	
220.		Сливница	
221.		Чавдар	
222.		Челопеч	
	СТ.ЗАГОРА	
223.		Бр. Даскалови	
224.		Гурково	
225.		Гълъбово	
226.		Казанлък	
227.		Мъглиж	
228.		Николаево	
229.		Опан	
230.		Павел Баня	
231.		Раднево	
232.		Стара Загора	
233.		Чирпан	
	ТЪРГОВИЩЕ	
234.		Антоново	
235.		Омуртаг	
236.		Опака	
237.		Попово	
238.		Търговище	
	ХАСКОВО	
239.		Димитровград	
240.		Ивайловград	
241.		Любимец	
242.		Маджарово	
243.		Мин. бани	
244.		Свиленград	
245.		Симеоновград	
246.		Стамболово	
247.		Тополовград	
248.		Харманли	
249.		Хасково	
	ШУМЕН	
250.		В. Преслав	
251.		Венец	
252.		Върбица	
253.		Каолиново	
254.		Каспичан	
255.		Н. Козлево	
256.		Нови пазар	
257.		Смядово	
258.		Хитрино	
259.		Шумен	
	ЯМБОЛ	
260.		Болярово	
261.		Елхово	
262.		Стралджа	
263.		Тунджа	
264.		Ямбол	

Приложение № 5
към чл. 10, ал. 1

РЕПУБЛИКА БЪЛГАРИЯ
ГЛАВНА ДИРЕКЦИЯ „ПОЖАРНА БЕЗОПАСНОСТ И ЗАЩИТА НА НАСЕЛЕНИЕТО” – МВР

У Д О С Т О В Е Р Е Н И Е
ЗА УНИКАЛЕН КОД
На доброволно формирование за преодоляване или овладяване на бедствия, пожари и извънредни ситуации и отстраняване на последиците от тях
 
№ ............./дата ...............	

На основание чл. 10, ал. 1 от Наредба за реда за създаване, поддържане и водене на регистрите на доброволните формирования за преодоляване или овладяване на бедствия,пожари и извънредни ситуации и отстраняване на последиците от тях и на преподавателите за обучение на доброволци и за определяне на уникалния код на доброволните формирования и на персоналния идентификационен номер на всеки доброволец удостоверявам, че:
Доброволното формирование (наименование) е вписано в регистъра и получава следния уникален код:
...........................................................................................	

гр................
Дата
	
Директор на Главна дирекция
„Пожарна безопасност и защита на населението” - МВР	

Приложение № 6
към чл. 10, ал. 2

РЕПУБЛИКА БЪЛГАРИЯ
ГЛАВНА ДИРЕКЦИЯ „ПОЖАРНА БЕЗОПАСНОСТ И ЗАЩИТА НА НАСЕЛЕНИЕТО” – МВР

У Д О С Т О В Е Р Е Н И Е
ЗА ПЕРСОНАЛЕН ИДЕНТИФИКАЦИОНЕН НОМЕР НА ДОБРОВОЛЕЦ ЗА ПРЕОДОЛЯВАНЕ ИЛИ ОВЛАДЯВАНЕ НА БЕДСТВИЯ, ПОЖАРИ И ИЗВЪНРЕДНИ СИТУАЦИИ И ОТСТРАНЯВАНЕ НА ПОСЛЕДИЦИТЕ ОТ ТЯХ
№ ............./дата ...............	

     На основание чл. 10, ал. 2 от Наредба за реда за създаване, поддържане и водене на регистрите на доброволните формирования  за преодоляване или овладяване на бедствия,пожари и извънредни ситуации и отстраняване на последиците от тях
 и на преподавателите за обучение на доброволци и за определяне на уникалния код на доброволните формирования и на персоналния идентификационен номер на всеки доброволец удостоверявам, че:	

Доброволецът  
(трите имена)
получава следния персонален идентификационен номер:
 .....................................................................................	

гр. .....................
Дата		
Директор на Главна дирекция
„Пожарна безопасност и защита на населението” - МВР	

Приложение № 7
към чл. 10, ал. 4

ДОБРОВОЛНО ФОРМИРОВАНИЕ

ГРЪБ

При извършване на пожарогасителни и спасителни дейности и при неотложни аварийно-възстановителни работи за осигуряване на достъп до мястото на бедствието или произшествието, до изкуствени и естествени водоизточници  органите за пожарна безопасност и защита на населението имат право:
1.  да влизат в жилищни, производствени и др. сгради и помещения на физически и юридически лица.
2. да разрушават сгради или части от тях , да разглобяват конструкции, да отстранят, унищожават или повреждат имущество или насаждения, когато нямат друг начин за извършването на дейността.
3. да използват безвъзмездно водоизточници и водопроводни мрежи за осигуряване на необходимите количества вода при бедствия, за гасене на пожари и при извънредни ситуации. 

Приложение № 8
към чл. 10, ал. 5

ДО 
ДИРЕКТОРА
НА ГЛАВНА ДИРЕКЦИЯ
„ПОЖАРНА БЕЗОПАСНОСТ И ЗАЩИТА НА НАСЕЛЕНИЕТО”- МВР	

З А Я В Л Е Н И Е
ЗА ВПИСВАНЕ НА НАСТЪПИЛИ ПРОМЕНИ В РЕГИСТЪРА НА ДОБРОВОЛНИТЕ ФОРМИРОВАНИЯ
ЗА ПРЕОДОЛЯВАНЕ ИЛИ ОВЛАДЯВАНЕ НА БЕДСТВИЯ, ПОЖАРИ И ИЗВЪНРЕДНИ СИТУАЦИИ И ОТСТРАНЯВАНЕ НА ПОСЛЕДИЦИТЕ ОТ ТЯХ
от
.............................................................................................
(трите имена)
Кмет на община ...................., област .................................................	

УВАЖАЕМИ ГОСПОДИН ДИРЕКТОР,	

     Моля да бъдат вписани в регистъра на доброволните формирования  следните настъпили промени, касаещи доброволно формирование .....(име) с код ............:
1. .......................................................................................
2. .......................................................................................
    Прилагам:
3. .........................................................................................

                             (документи, доказващи промените)	

Място:
Дата:	
С уважение:	

Приложение № 9 
към чл. 11, ал. 1

	ДО 
ДИРЕКТОРА
НА ГЛАВНА ДИРЕКЦИЯ
„ПОЖАРНА БЕЗОПАСНОСТ И ЗАЩИТА НА НАСЕЛЕНИЕТО”- МВР	

З А Я В Л Е Н И Е
ЗА ЗАЛИЧАВАНЕ НА ДАННИ ОТ РЕГИСТЪРА НА ДОБРОВОЛНИТЕ ФОРМИРОВАНИЯ ЗА ПРЕОДОЛЯВАНЕ ИЛИ ОВЛАДЯВАНЕ НА БЕДСТВИЯ, ПОЖАРИ И ИЗВЪНРЕДНИ СИТУАЦИИ И ОТСТРАНЯВАНЕ НА ПОСЛЕДИЦИТЕ ОТ ТЯХ
от
.............................................................................................
(трите имена)

Кмет на община ...................., област .................................................	

УВАЖАЕМИ ГОСПОДИН ДИРЕКТОР,	

Моля да бъде заличено от регистъра доброволното формирование
............................................................................/доброволец/ци
                  (наименование на доброволното формирование)
с адрес: гр./с. ............................., ул. ................................. № ....,
 община ......................................, област ......................................
 Прилагам:
1. Копие от решението на общинския съвет за закриване на доброволно формирование.
2. Удостоверение за уникален код на доброволното формирование.
3. Удостоверения за персонален идентификационен номер на доброволците (......... бр.).	

Място:
Дата:	
С уважение:	

Приложение № 10
към чл. 13, ал. 1

	ДО 
ДИРЕКТОРА НА 
ГЛАВНА ДИРЕКЦИЯ
„ПОЖАРНА БЕЗОПАСНОСТ И ЗАЩИТА НА НАСЕЛЕНИЕТО” - МВР 	

З А Я В Л Е Н И Е
ЗА ВПИСВАНЕ В РЕГИСТЪРА НА ПРЕПОДАВАТЕЛИ ЗА ОБУЧЕНИЕ НА ДОБРОВОЛЦИ ЗА ПРЕОДОЛЯВАНЕ ИЛИ ОВЛАДЯВАНЕ НА БЕДСТВИЯ, ПОЖАРИ И ИЗВЪНРЕДНИ СИТУАЦИИ И ОТСТРАНЯВАНЕ НА ПОСЛЕДИЦИТЕ ОТ ТЯХ
от	

.............................................................................................
(трите имена)	

Адрес: гр./с. ................, ул. .............................. № ........................
община ............................., област ...............................................,
тел. ...................., факс ............., e-mail .......................................	

УВАЖАЕМИ ГОСПОДИН ДИРЕКТОР,	

     Моля да бъда включен/а в регистъра на преподавателите за обучение на доброволци  за преодоляване или овладяване на бедствия, пожари и извънредни ситуации и отстраняване на последиците от тях

Прилагам:
 1. Автобиография;
 2. Копие от диплома за завършено образование;
 3. Декларация обр. № 11
 4. Копие от други документи, удостоверяващи квалификацията и професионалния ми опит.
 5. Други ..................................	

Място:
Дата:	
С уважение:	

Приложение № 11
към чл. 13, ал. 1, т. 3

Д Е К Л А Р А Ц И Я	

Долуподписаният/ата .....................................................................
                              (трите имена по паспорт)
с ЕГН ............................., притежаващ/а л. к. ...................................
                               (№, издадена от, на)
живущ/а на адрес:	

ДЕКЛАРИРАМ,	

че съм съгласен/на личните ми данни във връзка с Наредбата за реда за създаване, поддържане и водене на регистрите на доброволните формирования за преодоляване или овладяване на бедствия, пожари и извънредни ситуации и отстраняване на последиците от тях и на преподавателите за обучение на доброволци и за определяне на уникалния код на доброволните формирования и на персоналния идентификационен номер на всеки доброволец да бъдат обработвани за целите на регистъра на преподавателите за обучение на доброволци и публичната информация от  тях  по чл. 4, ал. 2  да бъде публикувана в интернет страницата на Главна дирекция „Пожарна безопасност и защита на населението” – МВР.

Място:	

Дата:	
Декларатор: 	

Приложение № 12
към чл. 14, ал. 4

РЕПУБЛИКА БЪЛГАРИЯ
ГЛАВНА ДИРЕКЦИЯ „ПОЖАРНА БЕЗОПАСНОСТ И ЗАЩИТА НА НАСЕЛЕНИЕТО” - МВР	

У Д О С Т О В Е Р Е Н И Е
№ ........./дата ........	

   На основание чл. 14, ал. 4 от Наредбата  за реда за създаване, поддържане и воденена регистрите на доброволните формирования за преодоляване или овладяване на бедствия, пожари и извънредни ситуации и отстраняване на последиците от тях и на преподавателите за обучение на доброволци и за определяне на уникалния код на доброволните формирования и на персоналния идентификационен номер на всеки доброволец удостоверявам, че:
Лицето ........................ (трите имена) е вписано в регистъра на преподавателите за обучение на доброволци под № ...........	

гр. София
Дата:

Директор на Главна дирекция „Пожарна безопасност и защита на населението” - МВР	

Приложение № 13
към чл. 17

	ДО 
ДИРЕКТОРА НА
ГЛАВНА ДИРЕКЦИЯ
„ПОЖАРНА БЕЗОПАСНОСТ И ЗАЩИТА НА НАСЕЛЕНИЕТО” - МВР

З А Я В Л Е Н И Е
ЗА ВПИСВАНЕ НА НАСТЪПИЛИ ПРОМЕНИ В РЕГИСТЪРА НА ПРЕПОДАВАТЕЛИТЕ ЗА ОБУЧЕНИЕ НА
ДОБРОВОЛЦИ ЗА ПРЕОДОЛЯВАНЕ ИЛИ ОВЛАДЯВАНЕ НА БЕДСТВИЯ, ПОЖАРИ И ИЗВЪНРЕДНИ СИТУАЦИИ И ОТСТРАНЯВАНЕ НА ПОСЛЕДИЦИТЕ ОТ ТЯХ
от	

......................................................................................................................	

(трите имена)	

адрес: гр./с. .................., ул. ............................. № .....................,
община ................................., област ...........................................
тел. ..................., факс ................., e-mail ...................................	

УВАЖАЕМИ ГОСПОДИН ДИРЕКТОР,	

  Моля да бъдат вписани в регистъра на преподавателите за обучение на доброволци  следните промени:	

1.  ........................................................................................
2. .........................................................................................
Прилагам:
3. .........................................................................................
                          (документи, доказващи промените)	

Място:
Дата:	
С уважение:

Приложение № 14
към чл. 18, ал. 1

	ДО 
ДИРЕКТОРА НА 
ГЛАВНА ДИРЕКЦИЯ „ПОЖАРНА БЕЗОПАСНОСТ И ЗАЩИТА НА НАСЕЛЕНИЕТО” - МВР	

З А Я В Л Е Н И Е
ЗА ЗАЛИЧАВАНЕ ОТ РЕГИСТЪРА НА ПРЕПОДАВАТЕЛИТЕ ЗА ОБУЧЕНИЕ НА ДОБРОВОЛЦИ
ЗА ПРЕОДОЛЯВАНЕ ИЛИ ОВЛАДЯВАНЕ НА БЕДСТВИЯ, ПОЖАРИ И ИЗВЪНРЕДНИ СИТУАЦИИ И ОТСТРАНЯВАНЕ НА ПОСЛЕДИЦИТЕ ОТ ТЯХ
от	

..............................................................................
(трите имена)	

адрес: гр./с. .................., ул. .............................. № ....................,
община ................................., област ..........................................
тел. ..................., факс ................., e-mail ..................................	

УВАЖАЕМИ ГОСПОДИН ДИРЕКТОР,	

     Моля да бъда заличен от регистъра на преподавателите за обучение на доброволци.
     Прилагам удостоверение за вписване в регистъра на преподавателите на доброволци.	

Място:
Дата:	
С уважение: